《忆旧游》
清代·厉鹗

溯溪流云去，树约风来，山剪秋眉。一片寻秋意，是凉花载雪，人眉芦漪。

楚天旧愁多少，飘作鬓边丝。正浦溆苍茫，閒随野色，行到禅扉。

忘机。悄无语，坐雁底焚香，蛬外弦诗。又送萧萧响，尽平沙霜信，吹上僧衣。

凭高一声弹指，天地入斜晖。已隔断尘喧，门前弄月渔艇归。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。